Район территорияһы буйлап Стәрлетамаҡ — Стәрлебаш — Фёдоровка , Ҡырғыҙ-Миәкә — Стәрлебаш , Ҡырғыҙ-Миәкә — Тәтер-Арыҫлан — Стәрлебаш , Стәрлетамаҡ — Стәрлебаш — Тәтер-Арыҫлан автомобиль юлдары үтә . С.р. көньяҡ иҡтисади төбәккә инә . Районда Стәрлетамаҡ тармаҡ-ара колледжының Стәрлебаш филиалы , 20 дөйөм белем биреү мәктәбе , шуларҙың 10-ы урта мәктәп , шул иҫәптән Стәрлебаш урта мәктәбе № 1 ; махсус коррекция мәктәбе , 31 мәктәпкәсә белем биреү учреждениеһы , балалар ижады йорто , ДЮСШ , спорт-һауыҡтырыу комплексы ; үҙәк район дауаханаһы , амбулатория , 27 фельдшер- акушерлыҡ пункты ; мәҙәниәт йорто , 24 клуб учреждениеһы , 18 китапхана бар .